било в противоречие с интереса на Съюза като цяло. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на вносителите и на ползвателите.
 (111)
 На всички заинтересовани страни бе предоставена възможност да изразят становището си в съответствие с член 21, параграф 2 от основния регламент.
 (112)
 Въз основа на това беше проучено дали въпреки заключението, че има вероятност от продължаване на дъмпинга и вероятност от продължаване на вредата, не са налице убедителни аргументи, които биха довели до заключението, че запазването на съществуващите мерки няма да е в интерес на Съюза.
 6.1. Интерес на промишлеността на Съюза
 (113)
 Действащите антидъмпингови мерки не са предотвратили навлизането на дъмпинговия внос на пазара на Съюза, а промишлеността на Съюза е понесла съществена вреда през разглеждания период.
 (114)
 Промишлеността на Съюза е доказала своята жизнеспособност в структурно отношение. Усилията, насочени към рационализиране на производствения процес и повишаване на конкурентоспособността и качеството, са довели през РПП до по-висока производителност (с 6 %) и до намаляване на производствения капацитет (с 11 %). Те също така са видими посредством инвестициите (вж. съображение 98). На последно място, рентабилността на експортната дейност на промишлеността на Съюза е отбелязала положително развитие, като е показала, че тя е конкурентоспособна на пазарите на трети държави (износът на включените в извадката производители е нараснал с 10 % през разглеждания период).
 (115)
 Ако се допусне срокът на действие на мерките да изтече, е възможно вероятното навлизане на значителни обеми дъмпингов внос от засегнатата държава да влоши допълнително състоянието на промишлеността на Съюза. Това навлизане вероятно би причинило, наред с другото, допълнителна загуба на пазарен дял, спад на продажните цени, намаляване на използването на капацитета и като цяло би довело до по-нататъшно сериозно влошаване на финансовото състояние на промишлеността на Съюза.
 (116)
 Поради това Комисията стигна до заключението, че запазването на антидъмпинговите мерки по отношение на Китай би било в интерес на промишлеността на Съюза.
 6.2. Интерес на несвързаните вносители и ползвателите
 (117)
 Дванадесет вносители оказаха съдействие при настоящото разследване, но само шест от тях предоставиха информация за вноса на ПТ от засегнатата държава. Бе подбрана извадка от трима несвързани вносители, представляващи 15 % от общия внос от Китай през РПП. Разглежданият продукт представляваше средно едва около 10 % от общите им продажби. Тяхната стопанска дейност, свързана с разглеждания продукт, е била рентабилна. Въз основа на това действащите мерки не са засегнали значително проверените вносители.
 (118)
 Разследването също така показа, че вносителите са продължили да внасят разглеждания продукт в значителни обеми, които през разглеждания период дори са се увеличили. По същите причини е малко вероятно продължаването на действието на мерките да доведе до влошаване на икономическото им състояние в бъдеще.
 (119)
 По време на настоящото разследване нито един ползвател не оказа съдействие, нито пък заяви своя интерес. Липсата на съдействие от тяхна страна изглежда потвърждава заключенията от първоначалното разследване, че ПТ представляват много малка част от общите им производствени разходи и че действащите мерки изглежда не са довели до загуба на конкурентоспособност за